Joint Defence Facility Pine Gap

Joint Defence Facility Pine Gap er en felles amerikansk og australsk militærbase ca. 19 kilometer sørvest for byen Alice Springs i Australias outback. I 1967, under den kalde krigen, bygde den amerikanske etterretningstjeneste CIA et overvåknings- og avlyttingsanlegg her, som ble drevet av det amerikanske Advanced Research Projects Agency (ARPA; i dag DARPA) understilt det amerikanske forsvarsministeriet. Basen med over 800 medarbeidere fullfinansieres av USA og betegnes nå som Joint Defense Space Research Facility. Her er det mange antenner og åtte store radomer og et stort analyseanlegg. Kommunikasjons- og avlyttingsanlegget arbeider innen rammene av etterretningsnettverket ECHELON. Anlegget spilte en rolle under krigene i Irak og Afghanistan. Ifølge Desmond Ball, som er blitt sitert i en rapport fra Australias parlament, er Pine Gap-anlegget Mission Control Center og analysesentrum for en rekke geostasjonære satelitter over ekvator, hvis oppgave det er å innhente informasjon innenfor rammen av Signals Intelligence. Sydney Morning Herald har anført Pine Gap som én av fire overvåkningsinnretninger i Australia, ved siden av HMAS Harman, Shoal Bay og Geraldton/Kojarena, som benytter XKeyscore-programvare for å innhente data for NSA. Referanser Litteratur Ball, Desmond: Pine Gap: Australia and the US geostationary signals intelligence satellite program, Allen & Unwin, Sydney, 1988, ISBN 0-04-303002-5 Eksterne lenker (en) Joint Defence Facility Pine Gap – kategori av bilder, video eller lyd på Commons Pine Gap, Australia fas.org lest 2. april 2011